Χρήση δορυφορικών εικόνων υψηλής ανάλυσης και γεωγραφικού συστήματος πληροφορικών για την καταγραφή και αειφόρο διαχείριση του Δασικού οικοσυστήματος του ΔΔ Πολυγύρου Ν. Χαλκιδικής:
Creators: name: Αρβανίτης, Θωμάς Βασιλείου
Publisher: name: Aristotle University of Thessaloniki
Year: 2010
Subjects: Δορυφορικές εικόνες
ΓΣΠ
Πολύγυρος
Satelite images
GIS
Polygyros

description: Η παρούσα μεταπτυχιακή διατριβή με τίτλο ΄΄Χρήση δορυφορικών εικόνων υψηλής ανάλυσης και Γεωγραφικού Συστήματος Πληροφοριών για την καταγραφή, και αειφόρο διαχείριση του δασικού οικοσυστήματος του Δ. Δ. Πολυγύρου΄΄, εκπονήθηκε στα πλαίσια του μεταπτυχιακού προγράμματος ΄΄Διαχείριση Φωτογραμμετρικής Παραγωγής και Τηλεπισκόπησης σε Περιβάλλον GIS΄΄ του τμήματος Αγρονόμων και Τοπογράφων Μηχανικών της Πολυτεχνικής Σχολής του Α.Π.Θ. Η περιοχή μελέτης αφορά στις δασικές και αγροτικές περιοχές του Δ. Δ. Πολυγύρου. Η θέση του Δ. Δ. Πολυγύρου και η κοντινή του απόσταση από το αστικό κέντρο της Θεσσαλονίκης, συνέβαλε τα τελευταία χρόνια, στην έντονη ανάπτυξη και αστικοποίησή του και επέφερε αλλαγές στις χρήσεις γης με εκχερσώσεις δασικών εκτάσεων και επέκταση των καλλιεργειών εντός των δασικών εκτάσεων. Σκοπός της διατριβής ήταν η δημιουργία μιας βάσης δεδομένων για την καταγραφή μιας σειράς χωρικών, γεωγραφικών και περιγραφικών πληροφοριών. Το ΓΠΣ που δημιουργήθηκε μπορεί να χρησιμοποιηθεί για την αξιοποίηση του δασικού οικοσυστήματος, την αειφόρο διαχείρισή του και την προστασία του από επίδοξους καταπατητές. Αρχικά συγκεντρώθηκαν, από τη δασική υπηρεσία καθώς και από άλλους φορείς, τα χαρτογραφικά, χωρικά, γεωγραφικά και αεροφωτογραφικά δεδομένα καθώς και διοικητικές αποφάσεις και έγγραφα (πράξεις χαρακτηρισμού, κηρύξεις αναδασωτέων, παραχωρήσεις, κλπ.) που σχετίζονται με αυτά. Επίσης, χρησιμοποιήθηκαν υψηλής ανάλυσης δορυφορικές εικόνες Ikonos και Quickbird, από τις οποίες, μετά την ορθοαναγωγή και ταξινόμησή τους, δημιουργήθηκαν θεματικές εικόνες. Όλα τα παραπάνω δεδομένα, εισήχθησαν σε ένα Γεωγραφικό Σύστημα Πληροφοριών (ΓΠΣ) με σκοπό την αξιοποίησή τους για την εξαγωγή χρήσιμων συμπερασμάτων και πληροφοριών σχετικά με τις μορφές βλάστησης της περιοχής και τις αλλαγές που προκαλούνται σε αυτήν από ανθρωπογενείς επιδράσεις και φυσικά αίτια. Επίσης, αναλύθηκε η δυνατότητα χρησιμότητας και αξιοποίησης του ΓΠΣ από τη Δασική υπηρεσία και από άλλους φορείς για την καλύτερη και πληρέστερη προστασία και διαχείριση του δασικού οικοσυστήματος και τη λήψη αποφάσεων που σχετίζονται με αυτό όπως, επίσης, και για τη βελτίωση της εξυπηρέτησης του πολίτη.
description: This dissertation is part of the MSc ‘Management of Photogrammetry and Remote Sensing in a GIS environment’ at the School of Rural and Surveying Engineering, Faculty of Engineering, Aristotle University of Thessaloniki. The area of research respect to forest and rural areas of D. D. Polygyros. Its location and close distance to the urban area of Thessaloniki has contributed in recent years towards its intense development and urbanisation. It has, also, resulted in changes in land usage that included reclamations of forests and expand farming activities against them. The aim of the dissertation was to build and analyse a database of spatial, geographical and descriptive information. The GIS generated is able to used to exploit the forest ecosystem, sustainable management and protection from would-be trespassers. Initially, relevant mapset, spatial and geographical data and aerial photographs, as well as, official administrative orders (characterisation acts, reforestation orders, bestowals, etc) were collected at the Forestry Service and other bodies. Also, high resolution satellite images Ikonos and Quickbird, were used to produce orthoimages and supervised classification images and thematic maps. All this data was then inserted into a Geographic Information System (GIS) in order to reach useful conclusions regarding the vegetation types of the area and the changes due to human intervention and natural causes. In addition, the possible application of the GIS by the Forestry Service and other bodies towards a more effective protection and management of the forestall ecosystem, decision making and public service was investigated.